ایران-دا اؤتن گون عرضینده 112 نفرین کروناویروس‌دان (کووید-19) اؤلمه‌سی اؤز تصدیقینی تاپیب.
بونو ایرانین ساغلیق ناظیرلیگی‌نین سؤزچوسو سیما سادات لاری دئییب.
سیما سادات لاری‌نین سؤزلرینه گؤره، بئللیکله ایران-دا بو ویروس‌دان اؤلنلرین سایی 20 مین 376 نفره چاتیب.
سادات لاری علاوه ائدیب کی، ایران-دا اؤتن 24 ساعات عرضینده داها 2 مین 206 نفر کروناویروسا یولوخوب. بونونلا دا ایران-دا بو ویروسا یولوخان‌لارین سایی 354 مین 764 نفره یوکسلیب. اونلاردان 3 مین 794 نفرین وضعیتی آغیردیر.
ناظیرلیک رسمی‌سی ایران-دا 305 مین 866 نفرین کروناویروس‌دان ساغالدیغینی دئییب.
سادات لاری بیلدیریب کی، تهران، قم، مازنداران، گولوستان، دوغو آذربایجان، اردبیل، اصفهان، البرز، رضوی خوراسانی، کرمان، قوزیی خوراسان، سمنان، مرکزی، یزد و گیلان ویلایتلری قیرمیزی زونا حساب اولونور.
ایران-دا ایندییه‌دک 2،98 میلیون‌دان چوخ تشخیص تستی حیاتا کئچیریلیب.
